JohanHeinsen/ENO huggingface dataset:
Viborger Samler, 1835-10-31
En sjællandsk Præst har gjort opmærksom paa den Curiositet, at et Antal af Kirker, hvori der forkyndes den gamle Christendom, danne et gandske regelmæssigt Kors, reist fra Holsteinborg lige foran Slagelse, idet nemlig Holsteinborg, Vensløv, Hyllested, Gimlinge, Sørbyemagle, Ottestrup og Sorterup ligge snorlige i Syd og Nord, Slotsbjergby og Broby lige i Vest og Øst, og danne Korset.
Viborger Samler, 1835-10-31
J Kbhavn synes der at være indløben en liden Forstyrrelse i Bladforsendelsen, hvormed ellers den største Orden pleier at herske. Vi erholdt skrives der fra Odense – saaledes med forrige Post ingen "Collegialtidende, og savne fra forrige Uge fire Numere af "Dagen" og tre af "Kjøbenhavnsposten."J Hamborg klager man over, at der nu til den danske Post ikke modtages Tidender længere end til Kl. 6 Aften, istedetfor for til henimod Kl. 7. Vi have derved faaet Efterretninger over London en Postdag sildigere, end ellers.
Viborger Samler, 1835-10-31
(Børs-Coursen, af 27de October, er uforandret.)
Viborger Samler, 1835-10-31
Ved Tallotteriets 1291de Trækning i Altona, den 27de October, udkom følgende Nummere: Copulerede i Lubeck den 20de Octbr.: Hr. u. C. Mareussen af Helsingøer og Frøken Agnes Mac-Gregor. - J Veile, Kjøbmand Niels Gylding og Jfr. Anne Cathr. Borch. – J Randers (i den mosaiske Menighed, Kjøbmand Jacob Philipsen fra Aalborg og Jfr. Lea Meyer.
Viborger Samler, 1835-10-31
Paa 20de Søndag efter Trinitatis prædiker Hs. H. Hr. Stiftsprovst Schjødte i Domkirken. – J Søndresogns Kirke Hr. Pastor Ursin.
Viborger Samler, 1835-10-31
AVERTISSEMENTS. At Dagvognen mellem Viborg og Randers ophører fra nu af indtil Udgangen af Martz næste Aar bekjendtgjøres herved ifølge Generalpostdirektionens Skrivelse af 27de dennes. Viborg 30te October 1835. F. C. Lykke.
Viborger Samler, 1835-10-31
Undertegnede, der har forfærdiget Mesterstykke og derefter vundet Borgerskab heri Byen, anbefaler sig til de ærede Jndvaanere saavelsom Udenbyesboende med Forfærdigelse af smukke og solide Meubler, samt andet Arbeide, henhørende til min Profession. – Mit Mesterstykke, en Secretair, kan underhaanden afkjøbes mig. – Min Boepæl er hos Guldsmed Mulvad i Gravene. Viborg, 28de October 1835. P. C. Holm, Snedkermester.
Viborger Samler, 1835-10-31
Rettelse. J sidste Samler har paa 4de C. 2den Sp. 4de L. fra oven indsneget sig den Feil, at der staaer 26de, istedetfor 20de".
Viborger Samler, 1835-11-03
63de Aargang. 1835. No. 136. Kongelig allernaadigst alene privilegerede Hvorger Samler. Forsendes med Brevposten i Danmark og Hertugdømmene. Tirsdagen den 3die November. Redigeret af E. Nerenst, trykt og forlagt af N. P. Dons.
Viborger Samler, 1835-11-03
Udenlandske Efterretninger. Spanien. Le Moniteur melder, at Regjerings depescher ere indløbne fra Madrid af 17de Octbr., ifølge hvilke Oberst Osorio, som den i Anduar forsamlede Contraljunta for Andalusien havde afsendt til Sevilla, for at arrestere Medlemmerne af den derværende Junta, der havde underkastet sig Regjeringen, den 10de d. M. selv. er bleven hæftet af den derværende Nationalgarde og Garnison og under stærk Escorte sendt til Badajoz, da de ham ledsagende Tropper ingen Modstand gjorde. Paa Efterretningen herom adskildte de Frivillige fra Sevilla og Artilleristerne ved den revolutionaire Hær i Andujar sig fra den rebelske Junta. Den spanske Hoftidende af 17de omtaler den samme Begivenhed, at nemlig hiint rebelske Corps, 350 Mand stærkt, var afsendt af General Espinosa, der holdt sig til Centraljuntaen. Det bestod af 4 Compagnier af den africanske Bataillon fra Ceuta og en Bataillon Nationalgarde fra Cadiz; de Første droge videre til Nordarmeen, den Sidste vendte tilbage til Cadiz. J Sevilla herskede stor Gjæring; dog har der, som man af Ovenstaaende seer, sammesteds viist sig en god Aand; hele Andalusien synes imidlertid endnu at være meget urolig. Journal des Debats, der endnu stedse er det nye System meget ugunstig, taler om Opsætsighed i Cadiz, der imidlertid synes at være af et ældre Datum. Fremdeles vil samme Blad have hørt omen Uenighed blandt Medlemmerne af Valglov-Commissionen, da Præsidenten Calatrava og Canonicus Ostigosa, som hvis Organ Eco del Comercio optræder, opstille en omfattende Basis, medens Quintara Galians- og Maria Cavilla ville indskrænke denne og udtale deres Anskuelser i denne Hensende i Revisto. Galiano er Medredacteur af det sidstnævnte Blad, der ivrer mod en almindelig Stemmeret; denne tages derimod i Forsvar i Eco del Comercio, imidlertid kun, forsaavidt, at der skulde finde tvende Valgtrin Sted og alle Familieoverhoveder, være oprindelige Vælgere. – Fremdeles erfarer man at Hoftidenden, at den første Bataillon af de andalusiske Frivillige tilligemed Artilleriecorpset, den største Deel af det 19de Regiment og tvende Compagnier af Regimentet Toledo have sagt sig løs fra Espriosa og stillet sig til Dronningens Disposition. - General Lopez Bannos er udnævnt til Commandant i Cadiz, General Lope; Pinto til Commandant i Malaga. De spanske Blade vrimle af Anmeldelser af patriotiske Gaver. Jnfanten D. Francisco giver 500,000 Realer, San Fernando Banken 60000 R., Patriarchen af Jndien 50,000 R.den kongelige Livgade 70,000 R. o. s. v.
Viborger Samler, 1835-11-03
Blandet. Hertugen af Orleans er afreist til Toulon. – General Sebastiani er ankommen til London.
Viborger Samler, 1835-11-03
Jndenlandske Efterretninger. Begge Stændernes Adresser til Kongen.
Viborger Samler, 1835-11-03
Kjøbenhavn, den 31te October. J det Forhør, som har været optaget over den forKassedefect arresterede Hofofficiant, har denne selv tilstaaet, hvad der forresten alt var bekjendt, at det er Tallotteriet, som har forledet ham til at besvige de ham betroede Midler. Til hvilken Høide denne ulyksalige Lidenskab maa være voret hos ham, derom vil man kunne danne sig en Forestilling, naar man betænker, at han efter hans eget Opgivende i Januar d. A. i Lotteriet har vundet 48,000 Rbd., hvormed han dækkede største Delen af sin hele daværende Underballance. Om hans Brøde er det nu Domstolene, som ville komme til at kjende Ret; det er ogsaa dem, hvem det vil paaligge at undersøge, om der ikke er nogen Medskyld, og som en Følge deraf Deelagtighed i Ansvaret hos de ham overordnede, controllerende Autoriteter. Men hvad deri høieste Maade vedkommer Almeenheden, det er den Næring, som den almindelige og velfortjente Ugunst mod Lotteriet maa erholde ved de sørgelige Erfaringer, hvormed hvert Aar beriger os; thi ligesom de maae gjøre det haandgribeligt for Enhver, hvad der vel ogsaa uden saa beklagelige Kjendsgierninger maatte være indlysende, hvilken fordærvelig Jndflydelse det har paa den offentlige Moral, saaledes viser det tillige, hvor illusorisk den Statsindtægt er, der er det eneste Paaskud for Vedligeholdelsen af denne Jndretning. Vi vide ikke, om vor Regjering er tilsinds at lade Lotteriet bestaae, men overbeviste ere vi om, at den, hvis dette skulde være Tilfældet, betragter dette som en sørgelig Nødvendighed, efter hvis Ophør den længes ligesaa meget som vi. (Kbhp.)(Børs=Coursen, af 30te October, er uforandret.)
Viborger Samler, 1835-11-03
AVERTISSEMENTS. Efter Ordre skal Restance-Listerne for Byeskatten, Jndqvarterings=Hielpeskatten, Deliqventskatten, Jordleie- og Jordafgivter for Aaret 1835 samt Skoleskatten for 2det Halvaar 1835, snarest muligt indleveres til Udpantnings Approbation. Som Følge deraf, anmodes de af denne Byes respective Jndvaanere, som endnu staae tilbage med Jndbetaling af fornævnte Skatter, inden Torsdagen den 5te dennes at afgjøre saadant med Undertegnede. Viborg, 2den Novbr. 1835. L. Worre. Classelotteriesedlen, Ambe No. 29323, til det 88de kjøbenhavnske Classelotteries 5te Trækning, er sin rette Eier frakommen. Jhændehaveren ville behageligen aflevere den til undertegnede Collecteur, for hvem det betimeligen er anmeldt. Viborg, 1ste November 1835. R. Dons.
Viborger Samler, 1835-11-03
At jeg har oplagt til Udsalg endeel af min bekjendte gode Miød hos Hr. Kjøbmand Møller, hvor det sælges til samme billige Priis som naar det leveres herfra, undlader jeg ikke at bekjendtgjøre for de Ærede som hidtil have forundt mig deres Søgning. Bjørnsgaard den 1ste Novbr. 1835. Jacob Louring.
Viborger Samler, 1835-11-03
En sølvbeslagen Merskums Pibe er funden. Mod Opgivende af dens Kiendetegn, Avertissementets Betaling og en passende Findeløn kan den faaes paa Avis=Contoiret.
Viborger Samler, 1835-11-03
Extra gode holsteenske Flesk Æbler og Pisonger er indsat til Udsalg hos Søren Prahl.
Viborger Samler, 1835-11-03
Peberrod, som sædvanlig udmærket god, er atter at faae hos L. Worre.
Viborger Samler, 1835-11-03
At der Onsdagen den 16de December førstkommende Kl. 3 Eftermiddag afholdes her paa Contoiret en Skiftesamling i Pastor Jensens Bo, hvorved dette Bo optages til Slutning og om muligt samme Dag sluttes; dette bekjendtgjøres herved til alle Vedkommendes Efterretning. Fiends Nørlyng Herredscontoir. Viborg d. 30te October 1835. F. v. Bülow.
Viborger Samler, 1835-11-03
Torsdagen den 17de December førstkommende Kl. 3. Eftermiddag bliver her paa Contoiret afholdt en Skiftesamling i Enkemadame Frisenbergs og tidligere afdøde Mand Pastor Frisenbergs Dødsbo, hvorved dette Bo attraaes optaget til Slutning. Dette bekjendtgjøres herved til alle Vedkommendes Efterretning. Fiends Nørlyng Herredscontoir. Viborg d. 30te October 1835. F. v. Bülow.
Viborger Samler, 1835-11-03
Tirsdagen den 24de November førstkommende Kl. 11 Formiddag bliver, efter Begjæring af Skifteretten i Capitain Mullers Bo, et af Jens Dam hidtil besiddende Huus i Closterhuse, Taarup Sogn, Fjends Herred, af Hartkorn 2 Skpr. 1 Fdkr. 2 1/5 Alb., samt en Hedeparcel paa Qvodsted Mark af Hartkorn 1 Fdk. 1 3/4 Alb., paany stillet til Bortsalg ved een Auction, der afholdes paa Viborg Raadhuus. Til samme Tid og Sted agtes tillige bortsolgt en Parcel paa circa 2 Skpr. Hartkorn af den saakaldte Jens Moesgaards øde Gaard i Qvols, der ligeledes tilhører fornævnte Dødsbo. Fiends Nørlyng Herredscontoir. Viborg d. 30te October 1835. F. v. Bülow.
Viborger Samler, 1835-11-03
Efter Vedkommendes Ordre, bliver, Torsdagen den 19de dennes, Formiddag Kl. 10, paa Tingstedet heri Byen afholdet offentlig Auction til Bortforpagtning af den Hs. Majestæt tilkommende Jagtrettighed paa Simmested, Testrup, Uldberg, Gjedsted, Fjeldsøe, Østerbølle, Kleistrup, Hvam og Hvilsom Sognes Marker i Rinds Herred, alternative paa 5 og 10 Aar, hvilket herved til Liebhaberes Efterretning bekjendtgjøres. Hobroe, den 2den Novbr. 1835. Jansen.
Viborger Samler, 1835-11-05
1835. No. 137. 63de Aargang. alene privilegerede Kongelig allernaadigst Samler. Viborger Danmark og Hertugdommene. Forsendes med Brevposten i 5te November. Torsdagen den Te Redigeret af E. Nerenst, trykt og forlagt af N. P. Dons.
Viborger Samler, 1835-11-05
Udenlandske Efterretninger. Frankrig. Efter Te Moniteur du Con merce har Fieschi atter havt en lang Samtale med Baron Pasquier, og han skal, som man rigtigt nok saa ofte har forsikkret, have givet vigtige Oplysninger. J en Privatsamtale med et andet Medlem af Pairskammeret skal han blandt Andet have spurgt, hvad Jndtryk han vel vilde gjore for Retten, om hans Stemme var klar nok, til tydeligt og kraftigt at foredrage hans Jdeer. Pairen bejaede begge Deele, men tilføiede, at han ikke maatte være for vidtløftig, for ei at trætte Dommerne. Herpaa svarede Fieschi, Processen kunde ikke blive langvarig, hans Forbrydelse laae for Dagen, han selv spillede Hovedrollen deri, hans Medskyldige vare aabenbart underordnede, og han skulde nok vide at afkorte Generalprocureurens Opgaver. Det sidste skal han have sagt med en sand satanisk Latter. Overhovedet skal den Elendige finde Glæde i, at forhaane sine Dommere. Saaledes fortæller man, at han nylig har modtaget Baron Pasquier og dennes Medinquirenter, med den velbekjendte Formel: "Mine Herrer, Det geraader mig stedse til ny Glæde, at see mig i deres Midte &c."
Viborger Samler, 1835-11-05
Den 2den Novbr. begynder Processen mod Dhrr. Sarrans og Latapie. Som offentlige Anklagere optræde Dhrr. Martin og Plougoulm, som Hertugen af Broglios Sagfører Hr. Chaix d'Est-Ange. Hr. Sarrans vilde lade sig forsvare af Hr. Odillon Bar rot; men denne er fraværende. Man klager over den korte Termin, der er indrømmet de Anklagede, som kun have havt to Dages Tid til at indstævne 12 c 15 Vidner. J det Hele vil det paa denne Dag gaae varmt til for Assiseretten. Blade af alle Farver ere stævnede, Qvotidienne, Bon Sens, Reformateur og Charivari, Sidstnævnte formedelst Ophidsning til at omstyrte Regjeringen, fordi den har trykket nogle af sine Columner med Rødt. (Jfølge Times skal General Lotapie være en Bedrager, der aldrig har talt med Hertugen af Broglio eller Hr. Guizot og har mystificeret Oppositionsbladene, forat indbilde sit eget Parti, at den franske Regjering begunstigede ham. Denne Proces torde altsaa engang for alle gjøre Ende paa de beskyldninger, der ere gjorte den saavel af franske som engelske Blade.)
Viborger Samler, 1835-11-05
Blandet. Medens man i England tænker paa overalt at anlægge Jernbaner, bestræbe de almindelige Chaussee Postvogne sig for at vise Verden, forinden de maae opgive deres Herredømme, hvorvidt de kunne bringe det i hurtig Kjørsel. Saaledes kjører nu dagligt en Postvogn Kl. 6 om Morgenen fra London til Manchester, en Strækning af omtrent 43 danske Mile, og ankommer der i det seneste Kl. 10 1/2 om Aftenen, efter omtrent 16 Timers Kjørsel, hvilket udgjør omtrent 22 Minutter pr. dansk Miil. J Almindelighed falder det os vanskeligt at indsee, hvorfor man ikke i England er tilfreds med en saa hurtig Befordring, og vil have den endnu hurtigere ved Hielp af Jernbaner. Men det er netop fordi vi ikke indsee det, at vi ere saa langt tilbage for England, hvad Jndustrien angaaer. Hurtig Samfærsel er Hovedgrund volden for al Omsætning; den er for denne, hvad Luften er for det menneskelige Legeme, hvad Hjulene (Handelst.) ere for Vognen.
Viborger Samler, 1835-11-05
Commerceraad Neumann befinder sig for Tiden i Stockholm for at forelægge den svenske Regjering Plan til en combineret Dampskibsfart imellem danske, tydske, russiske, svenske og engelske Havne (blandt hvilke nævnes Kjøbenhavn, Lybek, Stettin, Petersborg, Helsingfors, Stockholm, Carlskrone, Østad, Gothenborg og Hull, hvilken efter hans Ønske allerede skulde træde i Virksomhed i April 1836. (Kbhp.)
Viborger Samler, 1835-11-05
Den berømte John Ros, Chefen for NordpolExpeditionen, har meddeelt den britiske Association følgende Beretning: "Det almindelige Soesprog er et fuldstændigt System af Meddelelser imellem Skibs mandskaber af forskjellige Nationer, uden at de behøve nogen Kundskab til hinandens Sprog. Denne find rige og simple Signalsamling blev først meddeelt mig i Juli 1834 af Opfinderen, Hr. Rohde, dansk Søe capitain. – Fordeelene ved denne almindelige Meddelelses-Methode ere korteligen følgende: Den er den billigste, thi hele Udgiften bestaaer i Bogens Anskaffelse; Jndkjøbet af Flage og andre Signaler er unødvendigt. De eneste Materialier bestaae i de Flage, hvorunder Skibet seiler: Flag, Vimpel og Gjos; Farven gjor intet til Sagen, kun maa man have to hvide Flage, hvortil man kan bruge Lommetørklæder, et Par Skjorter eller andre saadanne Ting, saa at endogsaa det mindste Skib har alt det Nødvendigeindenborde. Derved kan gives alle mulige Meddelelser imellem Skibe, selv under de farligste Omstændigheder, naar enhver anden Meddelelsesmaade er umulig. Endogsaa fra Kysten kunne Skibe, der ere i Fare, paavises Havne, Bugter eller Steder, hvor de bedst kunne løbe paa Stranden, medens ogsaa Mandskabet paa et strandet Skib derved kan underrette Tilskuerne paa Strandbreden om dets Stilling. Havde disse Signaler været almindelig bekjendte i min fyrgetyveaarige Tjenestetid, saa havde jeg see Menneskeliv i hundredeviis og mangen kostbar Ladning blive frelst, som nu er forgaaet uden at Redning har været mulig." – Denne Bog er allerede oversat paa engelsk og fransk, og den tydske og spanske vil snart følge efter.
Viborger Samler, 1835-11-05
Adskillige Committeer havde afgivet Betænkning overde Forslage, de vare valgte til at prøve og forelagt Forsamlingen samme til nærmere Overveielse. Naar Forsamlingens Betænkninger ere afgivne, ville Sagerne i Fuldstændighed blive meddeelte i Stændertidenden.
Viborger Samler, 1835-11-05
Kjøbenhavn. J Anledning af Hs. Majestæt Dronningens Fødselsdag har Hs. Majestat Kongen i Aar som tilforn allernaadigst ihukommet samtlige 65 Elever i Artillericcorpsets herværende Underofficeerskole, tilligemed 101 Børn i den Classenske Artillerie=Legatskole – hvoriblandt 11 Piger af det 2det jydske JnfanterieRegiment og 2 Drenge af Hs. Majestæt Kongens Regiment – med et godt og rigeligt Middagsmaaltid, der foranstaltedes anrettet i hvert af disses Skolers Localer i Artilleriets Laboratorie=Kaserne og Artillerie=Kasernen paa Christianshavn. (Dagen.)¬
Viborger Samler, 1835-11-05
J en Tid af henved 3 Maaneder har Koppe Epidemien hersket her i Staden, og skjøndt den ikke har viist nogen farlig Characteer, dog sat mange Familier i Ængstelse, fordi man, uagtet man vilde betale Hospitalerne for Patienternes Kuur og Pleie, dog ikke har kunnet faae dem der indlagte. – Efter Ophævelsen af Koppehospitalet paa Qvæsthuset, hvor man, som bekjendt, tilforn var forpligtet til at indlægge disse Patienter, men hvor de nu ikke længere modtages (hvilken Omstændighed flere af vore Læger ville holde for Aarsagen til at denne Epidemi saa meget har grebet og sig) skulle de modtages paa Almindelig Hospital, hvorimod Frederiks Hospital ifølge dets Fundation af 6te August 1756 § 3, ikke maa modtage Patienter med Børnekopper. (Kbhp.)
Viborger Samler, 1835-11-05
Efter Forlydende er det nu bestemt, at Gudstienesten ved Provindsialstændernes Aabning i Viborg skal afholdes aldeles, ligesom i Roskilde er skeet, samt at Borgervæbningen skal besørge det til Ordens Vedligeholdelse ved Kirken fornødne Vagthold. Veile, den 29de Octbr. Ved at opkaste en Skjel grovt igjennem en Tørvemose imellem Haraldskjærs Kobberfabrik og Rube Mark, i Skibet Sogn, stødte Arbeiderne den 20de dennes paa et særdeles mærkeligt, næsten mumieagtigt Liig, der i halvanden Alens Dybde var fastnaglet i Dyndet med Pæle og Stænger, som kjendeligen vare dannede til det anvendte Brug. Liget er af Middelstørrelse, vel proportioneret, sortebruun af Farve, Huden næsten læderagtig, formodentlig en Følge af det jernholdige Mosevand, hvori samme har ligget. Kjønsdelene kjendes tydeligen for qvindelige, ligeledes Brysterne; ifølge Tændernes Beskaffenhed har den Afdøde været en middelaldrende Person. Huden har hist og her lidt Skade, maaskee formedelst Vanskeligheden ved at faae Liget løsnet fra dets Leie; Hovedskallen derimod saavelsom det øvrige Hoved er i ubeskadiget Tilstand. Benene og Tænderne have ligeledes den omtalte sortebrune Jordfarve. Jndvoldene ere forsvundne. Ved Liget forefandtes tillige Levningerne af nogle Klædningsstykker, efter Forlydende af Skind. Ved den, samme Dag som Liget blev fundet, af Øvrigheden anstillede Undersøgelse og det derefter optagne Forhør, kom man desværre til det beklagelige Resultat, at Liget af denne aldeles ukjendelige og i Omegnen aldrig savnede Person, som uden al Tvivl paa en voldsom Maade er kommet af Dage, vist i mange Aar havde ligget paa Stedet, da Grøften, hvori det fandtes, var aldeles tilgroet og i en lang Aarrække ikke havde været oprenset.
Viborger Samler, 1835-11-05
Hr. Krigsraad Conradsen til Norlund har nu atter proponeret et Væddeløb. Hr. Krigsraaden siger i den Anledning: "Da det nu har hændet sig, at mani offentlige Blade, ja endog ved andre offentlige Leiligheder, har yttret Uvillie mod Tømerleie og hans Afkom, ja endog i den Grad, at man ikke har undseet sig ved at rose dette, indtil man hørte Stammefaderens Navn, saa har jeg nu i Svar herpaa ikke allene fundet det passende, men føler mig endog opfordret til at tilbyde Selskaberne i bemeldte Amter for en forbedret Hesteavls Jndførelse, at ville stille bemeldte Tamerlan og een af hans Afkom, eller og 2de af dette, til en Væddekjørsels-Prøve mod 2de ædle Hingster, (nemlig de i Aarhuus og Randers Amter anskaffede Fuldblodshingster), saaledes: 1) En Væddekjørsel bestemmes til næste Aar efter nærmere Aftale om Tid og Sted. 2) Distancen bør ikke være under 5 Miil, men indtil 10 Mile. 3) Den sædvanlige Prøvevægt af 1200 Pd. idetmindste maa haves inde; og 4) En Præmie fastsættes. De 2de Heste jeg saaledes bestemte til denne Væddekjørsel vil jeg, under den sædvanlige Fodringsmaade, inddøve, da de ikke forhen have været for Vogn, medens bemeldte Ædle da kunne traineres efter Konstens Regler. - Jeg har tilforn tilbudet, men forgiæves, et Vædderidt i lignende Smag, men Distancen forekom maaskee at være for lang; jeg har med Hensyn hertil, ved denne Leilighed forkortet den, og haaber saaledes dennegang ikke forgiæves at skulle vente paa Udfordringens Antagelse. Og tilføier som Efterskrift: Efter at have nedskrevet Ovenmeldte, kom mig for Øie en Jndrykkelse i Følgebladet til Aarhuus Stiftstidende No. 169 d. A. under Titel: "Endnu en vigtig Tilstaaelse af en af Væddeløbets og Fuldblodets Antagonister", Denne Anmelder gotter sig ret over at Hr. Justitsraad Fielstrup til Sindinggaard i Tidsskrift for Landoeconome 4de Binds 2det Hefte pag. 267 har erklæret: "at han aldrig har seet en Hingst som han ansaae for mer hensigtsmæssig til at være Stodhingst for Mors, Thye og Lemvigs-Egnen, end Brother of to Margrave i det Hertugelige Augustenborgske Stutterie, nu i Randers altsaa den ene af dem jeg har ommeldt i ovenmeldte Jndbydelse – og at Han er vis paa at enhver Hestekjender i Egnen vil foretrække den for enhver anden i disse Egne hidtil seet, om Han end aldrig vidste, at Dyret var en Fuldblodshingst."
Viborger Samler, 1835-11-05
Foruden at jeg heraf seer at min ovenmeldte Jndbydelse er kommen tilpas, opstod hos mig uvilkaarlig der Onske at forespørge: – og Ønsket undslipper herhos min Pen Mon den anonyme Anmelder, for hvem det syntes overflødigt at commentere videre over, hvormeget der indeholdes i en saadan Tilstaaelse, hermed har vil let fremhæve Hr. Justitsraaden som Hestekjender, Eller mon Han ikke snarere har villet raillere med det Vendekaaberie, der ligger i at anbefale en Stodhingst der i enhver Hestekjenders Øine aabenlyst har betydelige arvelige Feil, – Norlund, den 29de October 1835. K. Conradsen.
Viborger Samler, 1835-11-05
Ledige Embeder. Byskriver-Embedet i Hasle samt Herreds- og Birkeskriver-Embedet i Nørre-Herred og Hammershuus Birk paa Bornholm. – Den Gottorpske Overførster-Tjeneste i det Slesvigske Forst- og Jagt-District.
Viborger Samler, 1835-11-05
Befordringer og Afgang. Under det danske Cancellie: Den 21de October er forhenværende Sognepræst for Eibye og Dalbye, Menigheder i Sjællands Stift, P. R. Kall, beskikket til Sognepræst for Søllerød Menighed i samme Stift; hidtilværende ordineret Catechet og første Lærer ved Borgerskolen i Hjørring, N. Müller, til Sognepræst for Østerbrønderslev og Hallund Menigheder i Aalborg Stift, Cand. theol. og Adjunct ved den lærde Skole i Colding, J. Land, til Sognepræst for Marie Magdalene og Koed Menigheder i Aarhuus Stift; Cand. theol. C. Friis til Sognepræst for Sønder- og Nørre-Onsild Menigheder i samme Stift; samme Dato er meddeelt allerhøieste Confirmation paa Kaldsbrev for Cand. theol. A. Johnsen som Sognepræst for Breidebolstad og Narføre Menigheder i Snefellsnæs Syssel inden Vester-Amtet paa Jsland. Den 23de, forhenværende Byskriver i Hasle samt Herreds- og Birkeskriver i Nørre Herred og Hammershuus Birk paa Bornholm, Krigsraad J. A. Garde, beskikket til Byfoged i Rønne og Herredsfoged i Vester Herred sammesteds.
Viborger Samler, 1835-11-05
Under Admiralitets- og Commissariats Collegiet: Den 18de October er Mynsterskriver i Lollands-Falsters og Møens Søindroullerings-District, J. W. Rathje, meddeelt Søkrigscommissairs-Characteer.
Viborger Samler, 1835-11-05
Under Generalpostdirectionen: Den 23de September er dimitteret Lieutenant ved Hans Majestæt Kongens eget Regiments Forstærknings-Bataillon, O. B. Plem, beskikket til Postfører paa Routen mellem Hamborg og Colding.